ai4bharat/Pralekha huggingface dataset:
തൊഴില്, ഉദ്യോഗ മന്ത്രാലയം
കേന്ദ്ര തൊഴിൽ മന്ത്രാലയത്തിന് കീഴിലുള്ള എംപ്ലോയീസ് പോവിഡൻറ് ഫണ്ട് ഓർഗനൈസേഷൻ മൾട്ടി ലൊക്കേഷൻ ക്ലെയിം സെറ്റിൽമെൻ്റ് സംവിധാനത്തിന് തുടക്കം കുറിച്ചു
 മൾട്ടി ലൊക്കേഷൻ ക്ലെയിം സെറ്റിൽമെൻറ് സംവിധാനത്തിന് തുടക്കം കുറിച്ചു. രാജ്യത്തെവിടെയുമുള്ള പ്രാദേശിക ഓഫീസുകളിലിരുന്ന് ഓൺലൈനായി ക്ലെയിമുകൾ തീർപ്പാക്കുന്നതിന് ഇത് ഉദ്യോഗസ്ഥർക്ക് സൗകര്യമൊരുക്കുന്നു. പ്രോവിഡൻ്റ് ഫണ്ട്, പെൻഷൻ, ഭാഗിക പിൻവലിക്കൽ, ക്ലെയിമുകൾ, ട്രാൻസ്ഫർ ക്ലെയിമുകൾ തുടങ്ങിയ ഓൺലൈൻ സേവനങ്ങൾ ഈ നൂതന സംരംഭത്തിലൂടെ അംഗങ്ങൾക്ക് ലഭ്യമാക്കാൻ ഉദ്യോഗസ്ഥർക്ക് സാധിക്കും.
കോവിഡ്-19, 135 ഓളം ഇ.പി.എഫ്.ഒ ഓഫീസുകളുടെ പ്രവർത്തനത്തെ ബാധിച്ചിട്ടുണ്ട്. എന്നാൽ, സമീപകാലത്ത് ആവിഷ്ക്കരിച്ച കോവിഡ് 19 അഡ്വാൻസ് തുക ലഭിക്കുന്നതിനായി ധാരാളം അപേക്ഷകൾ ലഭിക്കുന്നുണ്ട്.
ഈ സാഹചര്യത്തിൽ, അംഗങ്ങളുടെ അപേക്ഷകൾ സമയബന്ധിതമായി തീർപ്പാക്കുന്നതിനും , ഉദ്യോഗസ്ഥരുടെ ജോലി ഭാരം ഏകീകരിക്കുന്നതിനും വേണ്ടിയാണ് നിലവിലെ പ്രാദേശിക ക്ലെയിം പരിഹാര സംവിധാനത്തിൽ നിന്നും ഇ.പി.എഫ്.ഒ പുതിയ രീതിയിലേയ്ക്ക് മാറുന്നത്. ജോലി കൂടുതലുള്ള ഓഫീസുകൾക്ക് ജോലി ഭാരം കുറഞ്ഞ ഓഫീസുകളുമായി ചേർന്ന് പ്രവർത്തിക്കാൻ ഇതിലൂടെ സാധിക്കുന്നു.
കണ്ടെയ്ൻമെൻറ് സോണിലുള്ള ഓഫീസുകളിലെ അപേക്ഷകൾ വേഗത്തിൽ തീർപ്പാക്കുന്നതിന് മറ്റു പ്രദേശങ്ങളിലെ ഓഫീസുകളിലേയ്ക്ക് കൈമാറിക്കഴിഞ്ഞു. ഇതു കൂടാതെ, അപേക്ഷകൾ തീർപ്പാക്കുന്നതിലെ സുതാര്യത, കാര്യക്ഷമത, വേഗത എന്നിവ വർദ്ധിപ്പിക്കുന്നതിനും അംഗങ്ങളുടെ പരാതികൾ കുറയ്ക്കുന്നതിനും ഈ ഓൺലൈൻ സംവിധാനം സഹായകമാകും.
2020 ഏപ്രിൽ 1 മുതൽ, ഓരോ പ്രവൃത്തി ദിനത്തിലും ഏകദേശം 270 കോടി രൂപ നിരക്കിൽ 80,000 ത്തോളം ക്ലെയിമുകൾ ഇ.പി.എഫ്.ഒ. തീർപ്പാക്കി വരികയാണ്.
ഷിപ്പിങ് മന്ത്രാലയം
കൊച്ചിന് പോര്ട്ട് ട്രസ്റ്റും പാരദ്വീപ് പോര്ട്ട് ട്രസ്റ്റും കേരള മുഖ്യമന്ത്രിയുടെ ദുരിതാശ്വാസ നിധിയിലേക്ക് സംഭാവന നല്കി
കൊച്ചിന് പോര്ട്ട് ട്രസ്റ്റ് കേരള മുഖ്യമന്ത്രിയുടെ ദുരിതാശ്വാസ നിധിയിലേക്ക് 62,69,326 രൂപ സംഭാവന നല്കി. പോര്ട്ട് ട്രസ്റ്റ് ഡപ്യൂട്ടി ചെയര്മാന് ശ്രീ എ. വി. രമണ മുഖ്യമന്ത്രി ശ്രീ പിണറായി വിജയന് ഈ തുകയ്ക്കുള്ള ചെക്ക് കൈമാറി. കൊച്ചിന് പോര്ട്ട് ട്രസ്റ്റ് ജീവനക്കാരുടെ ഒരു ദിവസത്തെ ശമ്പളം സമാഹരിച്ച വകയില് ലഭിച്ച 31,05,938 രൂപയും പോര്ട്ട് ട്രസ്റ്റ് ഫണ്ടില് നിന്നുള്ള 31,05,938 രൂപയും ജീവനക്കാര് ഓണാഘോഷത്തിനായി നേരത്തെ ശേഖരിച്ച 57,450 രൂപയും ചേര്ത്താണ് 62,69,326 രൂപ നിധിയിലേക്ക് സംഭാവന ചെയ്തത്. ദുരിതാശ്വാസ നിധിയിലേക്കുള്ള പാരദ്വീപ് പോര്ട്ട് ട്രസ്റ്റിന്റെ സംഭാവനയായ 27,63,624 രൂപയ്ക്കുള്ള ചെക്കും കൊച്ചിന് പോര്ട്ട് ട്രസ്റ്റ് അധികൃതര് മുഖ്യമന്ത്രിക്ക് കൈമാറി.
IE/AB/BSN
(Visitor Counter : 82
പ്രത്യേക സേവനങ്ങളും ഫീച്ചറുകളും
കേന്ദ്രമന്ത്രി ഡോ എൽ മുരുകൻ, കൊച്ചിയിൽ വാർത്താവിതരണ പ്രക്ഷേപണ മന്ത്രാലയത്തിന് കീഴിലുള്ള വിവിധ മാധ്യമ യൂണിറ്റുകളുടെ പ്രവർത്തനങ്ങൾ അവലോകനം ചെയ്തു
കൊച്ചി: ഫെബ്രുവരി 16, 2023
കേന്ദ്ര ഗവൺമെന്റ് പദ്ധതികളുടെ വ്യാപനം പ്രോത്സാഹിപ്പിക്കുന്നതിനായി സംയോജിത രീതിയിൽ പ്രവർത്തിക്കാൻ വാർത്താവിതരണ പ്രക്ഷേപണ മന്ത്രാലയത്തിന് കീഴിലുള്ള വിവിധ മാധ്യമ യൂണിറ്റുകളിലെ ഉദ്യോഗസ്ഥരോട് കേന്ദ്ര വാർത്താവിതരണ പ്രക്ഷേപണ, ഫിഷറീസ്, മൃഗസംരക്ഷണ, ക്ഷീരോൽപ്പാദന സഹമന്ത്രി ഡോ. എൽ. മുരുകൻ ഇന്ന്  ആവശ്യപ്പെട്ടു.
ഇന്ന് കൊച്ചിയിലെ ആകാശവാണി  ഓഫീസിൽ നടന്ന അവലോകന യോഗത്തിൽ ഉദ്യോഗസ്ഥരെ അഭിസംബോധന ചെയ്യുകയായിരുന്നു അദ്ദേഹം.
മാധ്യമ സ്ഥാപനങ്ങളുടെ പ്രവർത്തനം മുന്നോട്ട് പോകണമെങ്കിൽ ഓരോ വ്യക്തിയും തനിക്ക് എത്രത്തോളം സംഭാവന നൽകാമെന്ന് ചിന്തിക്കേണ്ടത് അനിവാര്യമാണെന്നും മന്ത്രി പറഞ്ഞു. വിവിധ മേഖലകളിലെ കേന്ദ്ര ഗവൺമെൻറ് പദ്ധതികൾ കൂടുതൽ കാര്യക്ഷമമായി പ്രചരിപ്പിക്കുന്നതിന് മാധ്യമ യൂണിറ്റുകൾ ഏകോപിപ്പിച്ച് പ്രവർത്തിക്കണമെന്നും അദ്ദേഹം നിർദ്ദേശിച്ചു.
എഐആർ കൊച്ചി ഡെപ്യൂട്ടി ഡയറക്ടർ ജനറൽ  - ശ്രീ പി. പി. ബേബി; കൊച്ചി പ്രസ് ഇൻഫർമേഷൻ ബ്യൂറോ  ഡയറക്ടർ - ശ്രീമതി രശ്മി റോജ തുഷാര നായർ; കൊച്ചി സെൻട്രൽ ബ്യൂറോ ഓഫ് കമ്മ്യൂണിക്കേഷൻ  ഡെപ്യൂട്ടി ഡയറക്ടർ - ശ്രീമതി ബീന എ, എഐആർ കൊച്ചി  ഡെപ്യൂട്ടി ഡയറക്ടർ - ശ്രീ രാജ്മോഹൻ ആർ, എഐആർ കൊച്ചി പ്രോഗ്രാം ഹെഡ്- ശ്രീ ബാലൻ പി., എഐആറിന്റെ മറ്റ് മുതിർന്ന ഉദ്യോഗസ്ഥർ എന്നിവർ യോഗത്തിൽ പങ്കെടുത്തു. എഐആർ, പിഐബി, സിബിസി എന്നിവയെക്കുറിച്ചുള്ള അവതരണങ്ങളും യോഗത്തിൽ നടന്നു.
പ്രധാനമന്ത്രിയുടെ ഓഫീസ്
പ്രധാനമന്ത്രി മഹാരാഷ്ട്ര ദിനത്തിൽ ആശംസകൾ നേർന്നു
മഹാരാഷ്ട്ര ദിനത്തിൽ പ്രധാനമന്ത്രി ശ്രീ നരേന്ദ്ര മോദി ആശംസകൾ അറിയിച്ചു.
പ്രധാനമന്ത്രി ട്വീറ്റ് ചെയ്തു:
"മഹാരാഷ്ട്ര ദിനത്തിൽ ആശംസകൾ. വിവിധ മേഖലകളിൽ ദേശീയ പുരോഗതിയെ സമ്പന്നമാക്കിയ മഹത്തായ സംസ്കാരവും കഠിനാധ്വാനികളായ ആളുകളും കൊണ്ട് സംസ്ഥാനം അനുഗ്രഹിക്കപ്പെട്ടിരിക്കുന്നു. വരും വർഷങ്ങളിലും മഹാരാഷ്ട്രയുടെ നിരന്തര പുരോഗതിക്കായി ഞാൻ പ്രാർത്ഥിക്കുന്നു."
Best wishes on Maharashtra Day. The state is blessed with a great culture and hardworking people who have enriched national progress across different sectors. I pray for the continued progress of Maharashtra in the years to come.
— Narendra Modi  May 1, 2023
महाराष्ट्र दिनाच्या शुभेच्छा.राज्याला महान संस्कृती आणि विविध क्षेत्रात राष्ट्राची प्रगती समृद्ध करणारे मेहनती लोक लाभले आहेत.भविष्यातही महाराष्ट्राची अशीच प्रगती होत राहील अशी मी कामना करतो.
— Narendra Modi  May 1, 2023
ആരോഗ്യ, കുടുംബക്ഷേമ മന്ത്രാലയം
കോവിഡ് 19 പുതിയ വിവരങ്ങള്
രാജ്യത്ത് കോവിഡ് 19 ന്റെ വ്യാപനം തടയുന്നതിനും നിയന്ത്രിക്കുന്നതിനും ഇല്ലായ്മ ചെയ്യുന്നതിനുമായി കേന്ദ്ര ഗവൺമെന്റ് സംസ്ഥാന ഗവൺമെന്റുകളും കേന്ദ്ര ഭരണ പ്രദേശങ്ങളുമായി ചേർന്ന് വിവിധ നടപടികൾ സ്വീകരിച്ചു. കൈക്കൊണ്ട നടപടികൾ ഉന്നത തലത്തിൽ അവലോകനം ചെയ്യുകയും കൃത്യമായി നിരീക്ഷിക്കുകയും ചെയ്യുന്നുണ്ട്.
പ്രധാനമന്ത്രി ശ്രീ നരേന്ദ്ര മോദി വീഡിയോ കോൺഫറൻസിങ്ങ് വഴി സംസ്ഥാന മുഖ്യമന്ത്രിമാരുമായും കേന്ദ്ര ഭരണപ്രദേശ ഭരണത്തലവൻമാരുമായും സംവദിച്ചു. നിലവിലെ സ്ഥിതിഗതികൾ അവലോകനം ചെയ്യുകയും കോവിഡ് 19നെതിരായ അവരുടെ കൂട്ടായ പോരാട്ടത്തിന് ഐക്യദാർഡ്യം അറിയിക്കുകയും ചെയ്തു.
കേന്ദ്ര ഗവൺമെന്റ് ഓരോ സംസ്ഥാനങ്ങളുമായി നിരന്തരം ഉത്തരവാദിത്തപൂർവം ബന്ധപ്പെട്ട് സ്വയം സുരക്ഷാ ഉപകരണങ്ങൾ, എൻ 95 മാസ്കുകൾ, ടെസ്റ്റിംഗ് കിറ്റുകൾ, മരുന്നുകൾ, വെന്റിലേറ്ററുകൾ എന്നിവ അടക്കമുള്ള അവശ്യ വസ്തുക്കൾക്ക് ഒരു കുറവുമില്ലെന്ന് ഉറപ്പാക്കുന്നു. കോവിഡ് രോഗികളെ പരിചരിക്കുന്നതിനായി കേന്ദ്ര, സംസ്ഥാന തലങ്ങളിൽ പ്രത്യേക കോവിഡ് ആശുപത്രികളുടെ എണ്ണം വർദ്ധിപ്പിക്കുന്നതും കേന്ദ്ര ഗവൺമെന്റ് ഉറപ്പാക്കുന്നുണ്ട്.
നിലവിൽ കേന്ദ്ര‐ സംസ്ഥാനതലത്തിൽ 586 പ്രത്യേക കോവിഡ് ആശുപത്രി സൗകര്യങ്ങളുണ്ട്. 1,04,613 ഐസൊലേഷൻ ബെഡ്ഡുകളും 11,836 ഐസിയു കിടക്കകളും സജ്ജീകരിച്ചിട്ടുണ്ട്. ആരോഗ്യ പ്രവർത്തകർക്കായി ന്യൂ ഡൽഹി എയിംസ് കോവിഡ് 19 രോഗികളുടെ പരിചരണം സംബന്ധിച്ചുള്ള വെബിനാറുകൾ സംഘടിപ്പിക്കുന്നുണ്ട്. ഈ വെബിനാറുകളുടെ സമയക്രമം https://www.mohfw.gov.in എന്ന വെബ്റ്റില് നിരന്തരം അപ്ഡേറ്റ് ചെയ്യുന്നുണ്ട്.
ശ്വാസകോശാരോഗ്യത്തിനും രോഗപ്രതിരോധശേഷി വർദ്ധിപ്പിക്കുന്നതിനും ആയുഷ് മന്ത്രാലയം മാർഗ്ഗനിർദ്ദേശങ്ങൾ പുറപ്പെടുവിച്ചിട്ടുണ്ട്. രാജ്യത്താകമാനം വൈറസ് ബാധയുള്ള ജില്ലകളിൽ അടിയന്തിര ആരോഗ്യ നിർദേശങ്ങളിൽ ഇവ ഉൾപ്പെടുത്തണമെന്നും നിഷ്കർഷിച്ചിട്ടുണ്ട്. ആയുഷ് മന്ത്രാലയത്തിന്റെ ഈ മാർഗ്ഗനിർദ്ദേശങ്ങളും ആരോഗ്യ കുടുംബക്ഷേമ മന്ത്രാലയത്തിന്റെ വെബ്സൈറ്റിൽ ലഭ്യമാണ്.
രാജ്യത്ത് പുതുതായി 1035 പേർക്ക് കോവിഡ് 19 രോഗബാധ റിപ്പോർട്ടു ചെയ്തു. കഴിഞ്ഞ ദിവസത്തെ അപേക്ഷിച്ച് കേസുകളുടെ എണ്ണം 855 വർധിച്ചു. ഇതുവരെ ആകെ 239 പേർ മരിച്ചു. ചികിൽസയിലിരുന്ന 642 പേർ രോഗവിമുക്തരായി ആശുപത്രി വിട്ടു. രാജ്യത്ത് നിലവിൽ 7447 പേർക്കാണ് രോഗം സ്ഥിരീകരിച്ചത്.
കോവിഡ് - 19മായി ബന്ധപ്പെട്ട ആധികാരികവും പുതുക്കിയതുമായ സാങ്കേതിക വിഷയങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയ്ക്ക് https://www.mohfw.gov.in/ വെബ്സൈറ്റ് സ്ഥിരമായി സന്ദര്ശിക്കുക.
കോവിഡ് സംബന്ധമായ സാങ്കേതിക അന്വേഷണങ്ങള്ക്കു technicalquery.covid19[at]gov[dot]in എന്ന ഇ മെയിലിലും മറ്റു ചോദ്യങ്ങള്ക്കു ncov2019[at]gov[dot]in എന്ന ഇ മെയിലിലും ബന്ധപ്പെടാവുന്നതാണ്.
കോവിഡ് - 19 സംശയങ്ങള്ക്ക് കേന്ദ്ര ആരോഗ്യ, കുടുംബക്ഷേമ മന്ത്രാലയത്തിന്റെ ഹെല്പ് ലൈന് നമ്പര് +91-11-23978046, അല്ലെങ്കില് 1075ല് വിളിക്കുക. സംസ്ഥാനങ്ങളിലെയും കേന്ദ്രഭരണ പ്രദേശങ്ങളിലെയും ഹെല്പ് ലൈന് നമ്പറുകളുടെ പട്ടികയ്ക്ക് https://www.mohfw.gov.in/pdf/coronvavirushelplinenumber.pdf.എന്ന ലിങ്ക് സന്ദര്ശിക്കുക.(Visitor Counter : 121
പ്രധാനമന്ത്രിയുടെ ഓഫീസ്
രാമനവമിയിൽ പ്രധാനമന്ത്രി ജനങ്ങൾക്ക് ആശംസകൾ നേർന്നു
പ്രധാനമന്ത്രി ശ്രീ നരേന്ദ്ര മോദി രാമനവമിയുടെ ശുഭവേളയിൽ എല്ലാവർക്കും ആശംസകൾ നേർന്നു.
ഭഗവാൻ രാമചന്ദ്രന്റെ ജീവിതം ഓരോ യുഗത്തിലും പ്രചോദനാത്മകമായി തുടരുമെന്ന് പ്രധാനമന്ത്രി പറഞ്ഞു.
പ്രധാനമന്ത്രി ട്വീറ്റ് ചെയ്തു;
"എല്ലാ ജനങ്ങൾക്കും രാമനവമിയുടെ ശുഭവേളയിൽ ആശംസകൾ. ത്യാഗത്തിലും തപസ്സിലും സംയമനത്തിലും ദൃഢനിശ്ചയത്തിലും അധിഷ്ഠിതമായ മര്യാദ പുരുഷോത്തമ ഭഗവാൻ രാമചന്ദ്രന്റെ ജീവിതം എല്ലാ കാലത്തും മനുഷ്യരാശിയുടെ പ്രചോദനമായി നിലനിൽക്കും."
-ND-
(
പ്രധാനമന്ത്രിയുടെ ഓഫീസ്
അലിഗഢ് മുസ്ലിം സർവകലാശാലയുടെ നൂറാം വാർഷികാഘോഷ പരിപാടിയെ ഡിസംബർ 22ന് പ്രധാനമന്ത്രി അഭിസംബോധന ചെയ്യും
അലിഗഢ് മുസ്ലിം സർവകലാശാലയുടെ നൂറാം വാർഷികാഘോഷ പരിപാടിയെ, ഈ മാസം 22ന്  രാവിലെ 11 മണിക്ക് വീഡിയോ കോൺഫറൻസിലൂടെ പ്രധാനമന്ത്രി ശ്രീ നരേന്ദ്ര മോദി അഭിസംബോധന ചെയ്യും. ചടങ്ങിൽ അദ്ദേഹം ഒരു പോസ്റ്റൽ സ്റ്റാമ്പ് പുറത്തിറക്കും. സർവകലാശാല ചാൻസലർ സൈദ്ന മുഫദ്ദൽ സൈഫുദ്ദീൻ, കേന്ദ്ര വിദ്യാഭ്യാസ മന്ത്രി ശ്രീ രമേശ് പൊക്രിയാൽ നിശാങ്ക് തുടങ്ങിയവരും ചടങ്ങിൽ സന്നിഹിതരായിരിക്കും.
1920 ൽ ഇന്ത്യൻ നിയമനിർമാണ കൗൺസിൽ ആക്ട് പ്രകാരം മുഹമ്മദീയൻ ആംഗ്ലോ ഓറിയന്റൽ കോളേജിനെ കേന്ദ്രസർവകലാശാല പദവിയിലേക്ക് ഉയർത്തിയാണ് അലിഗഢ് മുസ്ലിം സർവകലാശാല രൂപീകരിച്ചത്. 1877ൽ സർ സയ്യിദ് അഹമ്മദ് ഖാൻ ആണ് മുഹമ്മദീയൻ ആംഗ്ലോ ഓറിയന്റൽ കോളേജ് സ്ഥാപിച്ചത്. ഉത്തർപ്രദേശിലെ അലീഗഢിൽ 467.6 ഹെക്ടർ വിസ്തൃതിയിലാണ് സർവകലാശാല ക്യാമ്പസ് സ്ഥിതിചെയ്യുന്നത്.
കേരളത്തിലെ മലപ്പുറം, പശ്ചിമ ബംഗാളിലെ മുർഷിദാബാദ് -ജാങ്കിപൂർ, ബീഹാറിലെ കിഷൻഗഞ്ച് എന്നിവിടങ്ങളിൽ അലിഗഢ് മുസ്ലിം സർവകലാശാലയ്ക്ക് 3 ഓഫ് ക്യാമ്പസുകൾ ഉണ്ട്.
ആരോഗ്യ, കുടുംബക്ഷേമ മന്ത്രാലയം
കാലഹരണപ്പെട്ട വാക്സിനുകൾ ഇന്ത്യയിൽ നൽകുന്നുവെന്ന മാധ്യമ റിപ്പോർട്ടുകൾ വാസ്തവ വിരുദ്ധവും തെറ്റിദ്ധരിപ്പിക്കുന്നതുമാണ്
ന്യൂ ഡൽഹി: ജനുവരി 3, 2021
കൊവിഡ്-19 നെതിരായ ദേശീയ വാക്സിനേഷൻ പരിപാടിക്ക് കീഴിൽ ഇന്ത്യയിൽ കാലഹരണപ്പെട്ട വാക്സിനുകൾ നൽകുന്നുവെന്ന് ആരോപിച്ച് ചില മാധ്യമ റിപ്പോർട്ടുകൾ വന്നിട്ടുണ്ട്. ഇത് വാസ്തവ വിരുദ്ധവും തെറ്റിദ്ധരിപ്പിക്കുന്നതും അപൂർണ്ണമായ വിവരങ്ങളെ അടിസ്ഥാനമാക്കിയുള്ളതുമാണ്.
ഭാരത് ബയോടെക് ഇന്റർനാഷണൽ ലിമിറ്റഡിന്റെ കത്ത് നമ്പർ: BBIL/RA/21/567-ന് മറുപടിയായി, 2021 ഒക്ടോബർ 25-ന് സെൻട്രൽ ഡ്രഗ്സ് സ്റ്റാൻഡേർഡ് കൺട്രോൾ ഓർഗനൈസേഷൻ , കോവാക്സിന്റെ-ഉപയോഗ കാലാവധി 9 മാസത്തിൽ നിന്ന് 12 മാസമായി ദീർഖിപ്പിക്കുന്നതിന് അംഗീകാരം നൽകി. അതുപോലെ, കൊവിഷീൽഡിന്റെ ഉപയോഗ കാലാവധി 2021 ഫെബ്രുവരി 22-ന്, 6 മാസത്തിൽ നിന്ന് 9 മാസമായി ദീർഘിപ്പിച്ചു.
വാക്സിൻ നിർമ്മാതാക്കൾ നൽകിയ സ്ഥിരത പഠന ഡാറ്റയുടെ സമഗ്രമായ വിശകലനത്തിന്റെയും പരിശോധനയുടെയും അടിസ്ഥാനത്തിലാണ് വാക്സിനുകളുടെ ഉപയോഗ കാലാവധി നീട്ടിയിരിക്കുന്നത്.
(
ആഭ്യന്തരകാര്യ മന്ത്രാലയം
മാളുകളിൽ ഒഴികെ, ചില വിഭാഗങ്ങളിൽപെട്ട കടകൾ തുറന്നുപ്രവർത്തിക്കാൻ അനുവദിക്കണമെന്ന് കേന്ദ്ര ആഭ്യന്തരമന്ത്രാലയം സംസ്ഥാന-കേന്ദ്രഭരണപ്രദേശ ഭരണകൂടങ്ങൾക്ക് നിർദേശം നൽകി
ന്യൂഡൽഹി, ഏപ്രിൽ, 25 , 2020
ഹോട്സ്പോട്ടുകളിലോ രോഗവ്യാപനമേഖലകളിലോ ഉൾപ്പെടാത്ത സ്ഥലങ്ങളിൽ, ഏകീകൃത പുതുക്കിയ മാർഗനിർദേശങ്ങൾ പ്രകാരം ചില പ്രവൃത്തികൾക്ക് ഇളവ് നൽകിക്കൊണ്ട് കേന്ദ്ര ആഭ്യന്തരമന്ത്രാലയം ഈ മാസം 15 നു ഉത്തരവിട്ടിരുന്നു.

വാണിജ്യ - സ്വകാര്യ സ്ഥാപനങ്ങൾക്ക് ഇളവ് നൽകുന്നതിന്റെ ഭാഗമായി, ചില വിഭാഗങ്ങളിൽപെട്ട കടകൾ തുറന്നുപ്രവർത്തിക്കാൻ അനുവദിക്കണമെന്ന് ആഭ്യന്തരമന്ത്രാലയം സംസ്ഥാന-കേന്ദ്രഭരണപ്രദേശ ഭരണകൂടങ്ങൾക്ക്, നിർദേശം നൽകി. അതാത് ഭരണകൂടങ്ങളുടെ ഷോപ്സ് ആൻഡ് എസ്റ്റാബ്ലിഷ്മെന്റ് നിയമത്തിനുകീഴിൽ രജിസ്റ്റർ ചെയ്തിട്ടുള്ള സ്ഥാപനങ്ങൾക്കാണ് തുറന്ന് പ്രവർത്തിക്കാൻ അനുമതി.
പാർപ്പിടസമുച്ചയങ്ങൾ അടക്കമുള്ള പ്രദേശങ്ങളിലുള്ള വ്യാപാര സ്ഥാപനങ്ങൾക്കും ഈ ഇളവ് ഉപയോഗപ്പെടുത്താം.
മുൻസിപ്പൽ കോർപറേഷൻ, മുൻസിപ്പാലിറ്റി എന്നിവയുടെ പരിധിയിൽ ഉൾപ്പെടാത്ത മാർക്കറ്റ് കോംപ്ളെക്സുകളിൽ ഉള്ള കടകൾക്കും തുറന്ന് പ്രവർത്തിക്കാം. എന്നാൽ, എല്ലാത്തരം മാളുകളിലെയും വ്യാപാര സ്ഥാപനങ്ങൾ രാജ്യത്തൊരിടത്തും തുറന്ന് പ്രവർത്തിക്കരുത് എന്നും നിർദേശിക്കുന്നു.
തുറന്നു പ്രവർത്തിക്കുന്ന സ്ഥാപനങ്ങളിൽ പരമാവധി പകുതി ജീവനക്കാരെ ഉണ്ടാകാൻ പാടുളളൂ. സാമൂഹിക അകലം പാലിക്കുന്നത് സംബന്ധിച്ച നിർദേശങ്ങളും, മുഖാവരണങ്ങളുടെ ഉപയോഗവും ഇവർ കൃത്യമായി പാലിക്കേണ്ടതാണ്.
എന്നാൽ, ലോക് ഡൗൺ വ്യവസ്ഥകളിൽ നൽകിയിട്ടുള്ള ഈ ഇളവുകൾ ഹോട്സ്പോട്ടുകളിലും രോഗവ്യാപനമേഖലകളിലും ബാധകമല്ല.
ഔദ്യോഗിക അറിയിപ്പിനായി ഇവിടെ ക്ലിക്ക് ചെയ്യുക http://pibphoto.nic.in/documents/rlink/2020/apr/p202042501.pdf
(
തൊഴില്, ഉദ്യോഗ മന്ത്രാലയം
ഇഎസ്ഐസിയുടെ 185 -ാമത് യോഗത്തിൽ സുപ്രധാന തീരുമാനങ്ങൾ പ്രഖ്യാപിച്ചു; കേരളത്തിനായി ഏഴ് പുതിയ ഡിസ്പെൻസറികൾ
ന്യൂ ഡൽഹി, സെപ്റ്റംബർ 10, 2021
ഉത്തരാഖണ്ഡിലെ ഋഷികേശിൽ ഇന്ന് നടന്ന എംപ്ലോയീസ് സ്റ്റേറ്റ് ഇൻഷുറൻസ് കോർപ്പറേഷന്റെ  185-ാമത് യോഗത്തിൽ കേന്ദ്ര തൊഴിൽ മന്ത്രി ശ്രീ ഭൂപേന്ദർ യാദവ് സുപ്രധാന തീരുമാനങ്ങൾ പ്രഖ്യാപിച്ചു.
മറ്റ് ചില പ്രധാന തീരുമാനങ്ങൾക്കൊപ്പം, ശ്രീ യാദവ് കേരളത്തിനായി ഏഴ് പുതിയ ഇഎസ്ഐസി ഡിസ്പെൻസറികൾ പ്രഖ്യാപിച്ചു.
'അടൽ ബീമിത് വ്യക്തി കല്യാൺ യോജന' 2022 ജൂൺ 30 വരെ നീട്ടിയിട്ടുണ്ടെന്നും മന്ത്രി പറഞ്ഞു. ഏതെങ്കിലും കാരണത്താൽ ജോലി നഷ്ടപ്പെട്ട, ഇൻഷ്വർ ചെയ്ത വ്യക്തികൾക്ക്, അവരുടെ വേതനത്തിന്റെ 50 ശതമാനം, 3 മാസത്തേക്ക് തൊഴിലില്ലായ്മ അലവൻസായി നൽകുന്ന പദ്ധതിയാണിത്.
ഇഎസ്ഐസി ആശുപത്രികളിൽ എവിടെയെങ്കിലും ഇൻ-ഹൗസ് സൗകര്യങ്ങൾ ലഭ്യമല്ലെങ്കിൽ, രോഗികളെ എംപാനൽ ചെയ്ത സ്വകാര്യ മെഡിക്കൽ കേന്ദ്രത്തിലേക്ക് മാറ്റാമെന്നും യോഗത്തിൽ തീരുമാനിച്ചു. കൂടാതെ, ഐപി-യിൽ നിന്ന് ഇ എസ് ഐ ആശുപത്രി 10 കിലോമീറ്ററിലധികം അകലെയാണെങ്കിൽ, എംപാനൽ ചെയ്ത ആശുപത്രികളെ രോഗികൾക്ക് ചികിത്സയ്ക്കായി നേരിട്ട് സമീപിക്കാം.
ഇ എസ് ഐ സി കോവിഡ് ദുരിതാശ്വാസ പദ്ധതിക്കായി, ദീർഘകാല ധനസഹായം നൽകുന്നതിന് ഒരു പ്രത്യേക ഫണ്ട് അനുവദിച്ചു.
യോഗത്തിൽ തൊഴിൽ സഹമന്ത്രി ശ്രീ രാമേശ്വർ തെലിയും പങ്കെടുത്തു.
RRTN/SKY
രാജ്യരക്ഷാ മന്ത്രാലയം
ആയുധ നിർമ്മാണ യൂണിറ്റുകൾ
(ന്യൂ ഡൽഹി: ജൂലൈ 25, 2022
പ്രതിരോധ നിർമ്മാണ മേഖലയിൽ 'മേക്ക് ഇൻ ഇന്ത്യ' പ്രോത്സാഹിപ്പിക്കുന്നതിനായി, ആയുധ നിർമ്മാണത്തിനുള്ള 107 ലൈസൻസുകൾ ഉൾപ്പെടെ,നിർമ്മാണ യൂണിറ്റുകൾ സ്ഥാപിക്കുന്നതിനുള്ള 584 പ്രതിരോധ ലൈസൻസുകൾ 358 സ്വകാര്യ കമ്പനികൾക്കായി ഗവണ്മെന്റ് നൽകിയിട്ടുണ്ട്. കൂടാതെ, 16 പ്രതിരോധ പൊതുമേഖലാ കമ്പനികൾ സായുധ സേനയ്ക്ക് ആവശ്യമായ വിവിധ പ്ലാറ്റ്ഫോമുകളും ഉപകരണങ്ങളും നിർമ്മിക്കുന്നു.
ഇന്ന് രാജ്യസഭയിൽ രേഖാമൂലം നൽകിയ മറുപടിയിൽ രക്ഷാ രാജ്യ മന്ത്രി ശ്രീ അജയ് ഭട്ട് ആണ് ഈ വിവരം അറിയിച്ചത്.
ഷിപ്പിങ് മന്ത്രാലയം
ഇന്ത്യയില്നിന്ന് ഇറാനിലെ ചാബഹാര് തുറമുഖത്തേക്ക് ചരക്കുനീക്കത്തിനുള്ള നിരക്കുകളിലെ ഇളവ് ഒരു കൊല്ലത്തേയ്ക്കു കൂടി ദീര്ഘിപ്പിച്ചു
ഇന്ത്യയില്നിന്ന് ഇറാനിലെ ചാബഹാര് തുറമുഖത്തേക്ക് ചരക്കുനീക്കത്തിനുള്ള നിരക്കുകളിലെ 40% ഇളവ് കേന്ദ്ര ഷിപ്പിംഗ് മന്ത്രാലയം ഒരു വര്ഷത്തേക്കു കൂടി ദീര്ഘിപ്പിച്ചു.
ഇന്ത്യയിലെ ജവഹര്ലാല് നെഹ്റു പോര്ട്ട്, ദീനദയാല് തുറമുഖങ്ങളില് നിന്ന് ഇറാനിലെ ചാബഹാറിലെ ഷാഹിദ് ബഹേഷ്തി തുറമുഖത്തേയ്ക്കും തിരിച്ചുമുള്ള ചരക്കുനീക്കത്തിനാണ് 40% ഇളവ് ലഭിക്കുക.
ഇന്ത്യന് പോര്ട്ട്സ് ഗ്ലോബല് ലിമിറ്റഡുമായി സഹകരിച്ച് ഈ തുറമുഖങ്ങള് അംഗീകൃത പ്രവര്ത്തന നടപടിക്രമങ്ങള്  ആവിഷ്കരിക്കും. ഈ തുറമുഖങ്ങള് വഴിയുള്ള ചരക്കുനീക്കം വര്ദ്ധിപ്പിക്കുകയാണ് ഇളവ് കാലാവധി ദീര്ഘിപ്പിക്കുന്നതിലൂടെ ലക്ഷ്യമിടുന്നത്.
(
ആരോഗ്യ, കുടുംബക്ഷേമ മന്ത്രാലയം
ഇതുവരെ 177 .70 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ ഏകദേശം 177 .70 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
14 .45 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
രാഷ്ട്രപതിയുടെ കാര്യാലയം
ഔദ്യോഗിക പത്രപ്രസ്താവന
(ന്യൂഡൽഹി , ജൂലൈ 06,2021
ന്യൂഡൽഹി, 06 ,ജൂലൈ 2021
താഴെപ്പറയുന്ന നിയമനങ്ങൾ / മാറ്റങ്ങൾ വരുത്തയതായി രാഷ്ട്രപതിഭവൻ പത്ര പ്രസ്താവനയിൽ അറിയിച്ചു.
I. മിസോറാം ഗവർണറായിരുന്നശ്രീ പി.എസ്. ശ്രീധരൻ പിള്ളയെ ഗോവ ഗവർണറായി മാറ്റി നിയമിച്ചു.
II. ഹരിയാന ഗവർണറായിരുന്ന ശ്രീ സത്യദേവ് നാരായണ ആര്യയെ ത്രിപുര ഗവർണറായി മാറ്റി നിയമിച്ചു .
III. ത്രിപുര ഗവർണറായിരുന്ന ശ്രീ രമേശ് ബെയ്സിനെ ജാർഖണ്ഡ് ഗവർണറായി നിയമിച്ചു.
IV. കർണാടക ഗവർണറായി ശ്രീ തവാർചന്ദ് ഗെലോട്ടിനെ നിയമിച്ചു .
V . ഹിമാചൽ പ്രദേശ് ഗവർണറായിരുന്ന വി. ശ്രീ ബന്ദാരു ദത്താത്രയയെ സ്ഥലംമാറ്റി ഹരിയാന ഗവർണറായി നിയമിച്ചു.
VI . മിസോറാം ഗവർണറായി ഡോ. ഹരിബാബു കമ്പമ്പതിയെ നിയമിച്ചു .
VII. മധ്യപ്രദേശ് ഗവർണറായി ശ്രീ മംഗുഭായ് ചഗൻഭായ് പട്ടേലിനെ നിയമിച്ചു.
VIII. ഹിമാചൽ പ്രദേശ് ഗവർണറായി ശ്രീ രാജേന്ദ്ര വിശ്വനാഥ് അർലേക്കറിനെ നിയമിച്ചു.
മേൽപ്പറഞ്ഞ നിയമനങ്ങൾ അതത് ഓഫീസുകളുടെ ചുമതല ഗവർണർമാർ ഏറ്റെടുക്കുന്ന തീയതി മുതൽ പ്രാബല്യത്തിൽ വരും.
IE
സ്ഥിതിവിവര, പദ്ധതി നിര്വഹണ മന്ത്രാലയം
ഇന്ത്യയിലെ ശമ്പള റിപ്പോർട്ടിംഗ് - ഒരു ഔദ്യോഗിക തൊഴിൽ കാഴ്ചപ്പാട്
ന്യൂഡൽഹി, സെപ്റ്റംബർ 24 ,2021
കേന്ദ്ര സ്ഥിതിവിവര-പദ്ധതി നിർവ്വഹണ മന്ത്രാലയത്തിന് കീഴിലെ ദേശീയ സ്റ്റാറ്റിസ്റ്റിക്കൽ ഓഫീസ്, 2017 സെപ്റ്റംബർ മുതൽ 2021 ജൂലൈ വരെയുള്ള കാലയളവിൽ രാജ്യത്തിന്റെ തൊഴിൽ വീക്ഷണത്തെപ്പറ്റിയുള്ള പത്രക്കുറിപ്പ് പുറത്തിറക്കി. തെരഞ്ഞെടുക്കപ്പെട്ട ഗവൺമെന്റ് ഏജൻസികൾക്ക് ലഭ്യമായ ഭരണപരമായ രേഖകളുടെ അടിസ്ഥാനത്തിൽ ചില നിശ്ചിത മേഖലകളിലെ പുരോഗതി വിലയിരുത്തുന്നതാണ് ഈ റിപ്പോർട്ട്. ഇത് സംബന്ധിച്ച വിശദമായ കുറിപ്പ് അനുബന്ധമായി ചേർത്തിരിക്കുന്നു. അതിനായി ഇവിടെ ക്ലിക്ക് ചെയ്യുക:
https://static.pib.gov.in/WriteReadData/specificdocs/documents/2021/sep/doc202192411.pdf
SKY
(Visitor Counter : 138
ദന്തല് കൗണ്സില് ഓഫ് ഇന്ത്യ കുടുതല് കാര്യക്ഷമമാക്കുന്നതിനായി പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം 1948ലെ ദന്തിസ്റ്റ്സ് ആക്ട്  ഭേദഗതി ചെയ്യുണ്തിന് നിയമം അവതരിപ്പിക്കുന്നതിന് അംഗീകാരം നല്കി. 1948ലെ ദന്തല് ആക്ടില് ദന്തല് കൗണ്സില് ഓഫ് ഇന്ത്യയിലെ സംസ്ഥാന അംഗത്വവും സംയുക്ത സംസ്ഥാന ദന്തല് കൗണ്സിലുമായി ബന്ധപ്പെട്ട ചില വ്യവസ്ഥകളില് പരിഷ്ക്കരണങ്ങള് നടത്താനും തീരുമാനിച്ചു.
നേട്ടങ്ങള്:
ഈ ഭേദഗതിഗതിയിലൂടെ ദന്തല് കൗണ്സിലുകളുടെ പുനഃസംഘടനയ്ക്ക് സഹായകമാകുകയും കേന്ദ്ര ഗവണ്മെന്റ് അംഗങ്ങളും തെരഞ്ഞെടുക്കപ്പെട്ട അംഗങ്ങളും ദന്തല് കൗണ്സിലുകളില് വേണമെന്നത് നിയമപരമായ ബാദ്ധ്യതയല്ലാതെ ആക്കുകയും ചെയ്തു.
ആവശ്യത്തിലധികം വേണ്ടത് ഈ പ്രക്രിയയിലൂടെ കുറയ്ക്കും.
പാര്ലമെന്റിന്റെ നടക്കാനിരിക്കുന്ന സമ്മേളനത്തില് ബില് അവതരിപ്പിക്കും.
വിശദാംശങ്ങള്:
ദന്തിസ്റ്റ്സ് ആക്ട് 1948ലെ താഴെപ്പറയുന്ന വ്യവസ്ഥകള് ഭേദഗതി ചെയ്യുന്നു:
1) വകുപ്പ് 3ലെ ഉപവകുപ്പിന്റെ അടിസ്ഥാനത്തില് ഇന്ത്യന് ദന്തല് കൗസിലെ അംഗത്വം.
2) ആ നിയമത്തിലെ വകുപ്പ് 21ലെ ഉപവകുപ്പ്  വകുപ്പ് 23ലെ ഉപവകുപ്പ  പ്രകാരം സംസ്ഥാനത്തിലേയും സംയുക്ത ദന്തല് കൗണ്സിലുകളിലേയും അംഗത്വം.
പശ്ചാത്തലം
കേന്ദ്ര ഗവണ്മെന്റ് നോമിനികള് എന്ന നിലയില് ദന്തല് കൗണ്സില് ഓഫ് ഇന്ത്യയിലെ പാര്ട്ട് ബിയില് ദന്തിസ്റ്റുകള് രജിസ്റ്റര് ചെയ്യുന്നതും നാല്/രണ്ട് അംഗങ്ങളെ പാര്ട്ട് ബിയില്നിന്നും സംസ്ഥാന/സംയുക്ത ദന്തല് കൗണ്സിലുകളിലേക്ക് നിയമത്തിലെ ബന്ധപ്പെട്ട വകുപ്പുകള് പ്രകാരം തെരഞ്ഞെടുക്കുതിനും പ്രസക്തിയില്ലാതായി. അവരുടെ പ്രാതിനിധ്യത്തിന്റെ വ്യവസ്ഥകളില് വേണ്ടതിലധികമുള്ളത് കുറയ്ക്കുകയെന്ന വീക്ഷണത്തോടെ കേന്ദ്ര ഗവണ്മെന്റ് ഈ വ്യവസ്ഥകള് റദ്ദാക്കാന് തീരുമാനിക്കുകയും അതിലൂടെ അവരുടെ പ്രാതിനിധ്യം ഇനി മുതല് നിയമപരമായ ബാധ്യതയല്ലാതാകുകയും ചെയ്യും.
പ്രധാനമന്ത്രിയുടെ ഓഫീസ്
മഹാരാഷ്ട്രയിലെ റോഡപകടത്തിലുണ്ടായ ജീവഹാനിയിൽ പ്രധാനമന്ത്രി അനുശോചിച്ചു
ദുരന്തത്തിനിരയായവർക്ക് ധനസഹായം പ്രഖ്യാപിച്ചു
മഹാരാഷ്ട്രയിലെ ബുൽധാന ജില്ലയിലുണ്ടായ റോഡപകടത്തിലെ ജീവഹാനിയിൽ പ്രധാനമന്ത്രി പ്രധാനമന്ത്രി ശ്രീ നരേന്ദ്ര മോദി ദുഖം രേഖപ്പെടുത്തി.
ഒരു പിഎംഒ ട്വീറ്റ് പറഞ്ഞു;
"ബുൽധാന ജില്ലയിൽ ഉണ്ടായ ഒരു അപകടത്തിൽ ജീവഹാനി സംഭവിച്ചവരുടെ ഉറ്റ ബന്ധുക്കൾക്ക് പി എം എൻ ആർ എഫിൽ നിന്ന് രണ്ട് ലക്ഷം രൂപ വീതവും പരിക്കേറ്റവർക്ക് 50,000 രൂപ വീതവും നൽകും: പ്രധാനമന്ത്രി മോദി"
റോഡ് ഗതാഗത, ഹൈവേ മന്ത്രാലയം
വിദേശങ്ങളിൽ ആയിരിക്കെ അന്താരാഷ്ട്ര ഡ്രൈവിംഗ് ലൈസൻസ്  പുതുക്കുന്നതും ആയി ബന്ധപ്പെട്ട വ്യവസ്ഥകളിലെ ഭേദഗതികളിൽ, പൊതുജനങ്ങളിൽ നിന്നും നിർദ്ദേശങ്ങൾ ക്ഷണിച്ചു
വിദേശങ്ങളിൽ ആയിരിക്കെ അന്താരാഷ്ട്ര ഡ്രൈവിംഗ് പെർമിറ്റ് കാലാവധി കഴിഞ്ഞവർക്ക് അത് പുതുക്കി നൽകുന്നതുമായി ബന്ധപ്പെട്ട്, 1989 ലെ കേന്ദ്ര മോട്ടോർ വാഹന നിയമത്തിൽ വരുത്തേണ്ട ഭേദഗതി സംബന്ധിച്ച് പൊതുജനങ്ങളിൽനിന്നും നിർദ്ദേശങ്ങൾ ക്ഷണിച്ചു. കേന്ദ്ര ഉപരിതല ഗതാഗത ദേശീയപാത മന്ത്രാലയം ഇത് സംബന്ധിച്ച കരട് വിജ്ഞാപനം) 2020 ഒക്ടോബർ 7 ന് പുറത്തിറക്കി
വിദേശങ്ങളിൽ സഞ്ചരിക്കുന്നവർക്ക് യാത്രാ കാലയളവിനിടയിൽ അന്താരാഷ്ട്ര ഡ്രൈവിംഗ് പെർമിറ്റ് കാലാവധി കഴിഞ്ഞാൽ യാത്രക്കിടെ അത് പുതുക്കുന്നതിന് സംവിധാനം ഇല്ലെന്നത് സർക്കാരിന്റെ ശ്രദ്ധയിൽപ്പെട്ടിരുന്നു.
പൗരൻമാർക്ക് ഇത് അനുവദിക്കുവാൻ ഉള്ള പ്രത്യേക ഭേദഗതി 1989 ലെ കേന്ദ്ര മോട്ടോർ വാഹന നിയമത്തിൽ വരുത്തുന്നത് ലക്ഷ്യമിട്ടുള്ളതാണ് പുതിയ ശിപാർശ.
ആവശ്യക്കാർക്ക് അതത് ഇന്ത്യൻ നയതന്ത്ര കാര്യാലയ പോർട്ടലുകളിലൂടെ അപേക്ഷിക്കാവുന്നതാണ്. അപേക്ഷകൾ 'വാഹനി'ലൂടെ അതത് ആർടിഒ കൾക്ക് കൈമാറും
അന്താരാഷ്ട്ര ഡ്രൈവിംഗ് പെർമിറ്റിനായി അപേക്ഷിക്കുന്നവർ മെഡിക്കൽ സർട്ടിഫിക്കറ്റ്, സാധുതയുള്ള വിസ എന്നിവ ഹാജരാക്കണം എന്ന നിബന്ധന നീക്കാനും ലക്ഷ്യമിടുന്നു. സാധുതയുള്ള ഡ്രൈവിംഗ് ലൈസൻസ് കൈവശമുള്ളവർക്ക് മെഡിക്കൽ സർട്ടിഫിക്കറ്റ് വേണ്ടത് ഇല്ല എന്നത് കണക്കിലെടുത്താണ് ഈ നടപടി
കൂടാതെ,
വിസ ഓൺ അറൈവൽ സംവിധാനമുള്ള രാഷ്ട്രങ്ങളിലേക്ക് യാത്ര നടത്തുന്നവർ അന്താരാഷ്ട്ര ഡ്രൈവിംഗ് അനുമതിക്ക് അപേക്ഷിക്കുന്ന സമയം, കൈവശം വിസ ഇല്ലാത്തത് മൂലമുള്ള പരിമിതികൾ ഒഴിവാക്കാനും ഇതിലൂടെ സാധിക്കും
വിജ്ഞാപനം പുറത്തിറങ്ങി 30 ദിവസത്തിനുള്ളിൽ
പൊതുജനങ്ങൾക്ക് തങ്ങളുടെ നിർദ്ദേശങ്ങൾ കേന്ദ്ര ഉപരിതല ഗതാഗത ദേശീയപാത മന്ത്രാലയ ജോയിന്റ സെക്രട്ടറിക്ക് സമർപ്പിക്കാവുന്നതാണ്
വിലാസം
ജോയിൻ സെക്രട്ടറി
, മിനിസ്ട്രി ഓഫ് റോഡ് ട്രാൻസ്പോർട്ട് & ഹൈവേയ്സ്
ട്രാൻസ്പോർട്ട് ഭവൻ, പാർലമെന്റ് സ്ട്രീറ്റ് ന്യൂഡൽഹി 1 1 0 0 0 1
ഇമെയിൽ വിലാസം
jspb-morth[at]gov[dot]in
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 68 കോടിയിലധികം വാക്സിന് ഡോസുകള്
ഉപയോഗിക്കാത്ത 5.08 കോടിയിലധികം ഡോസ് സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും പക്കല് ഇനിയും ലഭ്യം; 1.44 കോടിയിലേറെ ഡോസ് ഉടന് ലഭ്യമാക്കും
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. ഏവര്ക്കും കോവിഡ്-19 പ്രതിരോധ കുത്തിവയ്പു നല്കുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂണ് 21നാണ് തുടക്കമായത്. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
|
|
hmIv--kn³ tUmkpIÄ
|
|

|
|
hnXcWw sNbvXXv
|
|
68,04,93,215
|
|
DS³ e`yam¡p¶Xv
|
|
1,44,80,110
|
|
_m¡nbpÅXv
|
|
5,08,76,490
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 68 കോടിയിലധികം  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്. അധികമായി 1.44 കോടിയിലേറെ  ഡോസ് ഉടന് ലഭ്യമാക്കും.
ഉപയോഗിക്കാത്ത 5.08 കോടിയിലധികം  വാക്സിന് ഡോസുകള് സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും പക്കല് ഇനിയും ബാക്കിയുണ്ട്.
നിതി ആയോഗ്
ഐക്യരാഷ്ട്രസഭയുടെ ഉന്നതതല രാഷ്ട്രീയ സമ്മേളനത്തിൽ ഇന്ത്യയുടെ രണ്ടാമത് സന്നദ്ധ ദേശീയ അവലോകന റിപ്പോർട്ട് നിതി ആയോഗ് അവതരിപ്പിച്ചു
സുസ്ഥിര വികസനവുമായി ബന്ധപ്പെട്ട ഐക്യരാഷ്ട്രസഭയുടെ ഉന്നതതല രാഷ്ട്രീയ സമ്മേളനത്തിൽ ഇന്ത്യയുടെ രണ്ടാമത് സന്നദ്ധ ദേശീയ അവലോകന റിപ്പോർട്ട്  നിതി ആയോഗ് അവതരിപ്പിച്ചു. സുസ്ഥിര വികസനവുമായി ബന്ധപ്പെട്ട  17 ലക്ഷ്യങ്ങളിൽ ലോകരാജ്യങ്ങൾ കൈവരിക്കുന്ന നേട്ടവും അതുമായി ബന്ധപ്പെട്ട് അവർ നടത്തുന്ന പ്രവർത്തനങ്ങളും തുടർച്ചയായി നിരീക്ഷിക്കുന്നതിനുള്ള അന്താരാഷ്ട്ര പരമോന്നത വേദിയാണ് HLPF.
നിതി ആയോഗ് ഉപാധ്യക്ഷൻ ഡോ രാജീവ് കുമാറാണ് VNR അവതരിപ്പിച്ചത്. ''നടപടികളുടെ ഒരു ദശാബ്ദം; സുസ്ഥിര വികസന ലക്ഷ്യങ്ങൾ ആഗോള തലത്തിൽ നിന്നും പ്രാദേശിക തലത്തിലേക്ക്'' എന്ന് പേരിട്ടിരിക്കുന്ന ഇന്ത്യയുടെ VNR 2020 റിപ്പോർട്ട്, നിതി ആയോഗ് ഉപാധ്യക്ഷൻ ഡോ രാജീവ് കുമാർ, നിതി ആയോഗ് അംഗം ഡോ വി. കെ. പോൾ, നിതി ആയോഗ് സി ഇ ഒ ശ്രീ അമിതാബ് കാന്ത്, സുസ്ഥിര വികസന ലക്ഷ്യങ്ങളെപ്പറ്റിയുള്ള നീതി ആയോഗ് ഉപദേശക ശ്രീമതി സന്യുക്ത സമദ്ധർ എന്നിവർ ചേർന്നാണ് പുറത്തിറക്കിയത്. കോവിഡ് മഹാമാരിയുടെ പശ്ചാത്തലത്തിൽ ഈ വർഷത്തെ HLPF പൂർണ്ണമായും വിർച്വൽ രീതിയിലാണ് സംഘടിപ്പിക്കുന്നത്. 47 അംഗ രാജ്യങ്ങൾ തങ്ങളുടെ VNR കൾ ജൂലൈ 10 നും 16 നും ഇടയിലായി സമർപ്പിക്കും.
ഐക്യരാഷ്ട്രസഭയുടെ സാമ്പത്തിക-സാമൂഹിക സമിതിയുടെ  സഹായത്തോടെ എല്ലാവർഷവും ജൂലൈ മാസത്തിലെ 8 ദിവസമാണ് HLPF സമ്മേളിക്കുക. ഈ അവസരത്തിൽ അംഗരാജ്യങ്ങൾ സമർപ്പിക്കുന്ന റിപ്പോർട്ടുകൾ, സുസ്ഥിര വികസന ലക്ഷ്യങ്ങൾ, അതിന്റെ ഭാഗമായ 2030 അജണ്ട എന്നിവയുമായി ബന്ധപ്പെട്ടു അവർ നടത്തുന്ന പ്രവർത്തനങ്ങളുടെയും അവയുടെ പുരോഗതിയുടെയും വിശകലനത്തിനായി ഉപയോഗിച്ച് വരുന്നു. ഭരണകൂടത്തിന്റെ നേതൃത്വത്തിൽ സ്വയമേ നടത്തുന്ന ഇത്തരം വിശകലനങ്ങൾ, അംഗരാജ്യങ്ങൾക്ക് തങ്ങളുടെ അനുഭവങ്ങൾ പങ്കുവയ്ക്കാനുള്ള അവസരം ഒരുക്കുക എന്ന ലക്ഷ്യത്തോടെയാണ് സംഘടിപ്പിക്കുന്നത്. 2017 ലാണ് നിതി ആയോഗ് ഇന്ത്യയുടെ ആദ്യ VNR തയ്യാറാക്കി സമർപ്പിക്കുന്നത്.
ബഹുമുഖതലങ്ങളിലെ ദാരിദ്ര്യം കുറയ്ക്കൽ, ഭക്ഷ്യസുരക്ഷ, സാർവത്രിക വിദ്യാഭ്യാസം എന്നിവ ഉറപ്പാക്കൽ, വൈദ്യുതി, ശുദ്ധ പാചക ഇന്ധനം, ശുചിത്വം എന്നിവ എല്ലാവര്ക്കും ലഭ്യമാക്കൽ, എന്നീ മേഖലകളിൽ ഇന്ത്യ കൈവരിച്ച അത്ഭുതാവഹമായ പുരോഗതി, ഡോ രാജീവ് കുമാർ എടുത്തുപറഞ്ഞു. അഞ്ഞൂറ് ദശലക്ഷം പൗരന്മാരെ ഉൾക്കൊള്ളിച്ചുകൊണ്ട് നടപ്പാക്കുന്ന ലോകത്തിലെ തന്നെ ഏറ്റവും വലിയ ആരോഗ്യ ഇൻഷുറൻസ് പദ്ധതിക്ക് രാജ്യം നേതൃത്വം നൽകുന്നതും അദ്ദേഹം ചൂണ്ടിക്കാട്ടി.
മുൻവർഷങ്ങളിൽ നിന്നും വ്യത്യസ്തമായി, "സമൂഹത്തെ മുഴുവനായി" ഉൾക്കൊള്ളിച്ചുകൊണ്ടുള്ള ഒരു രീതിയാണ് ഇക്കൊല്ലത്തെ VNRൽ സ്വീകരിച്ചിരിക്കുന്നത്. ഇതിന്റെ ഭാഗമായി പ്രാദേശിക ഭരണകൂടങ്ങൾ, പൗരസമിതികൾ, പ്രാദേശിക സമൂഹങ്ങൾ, ദുർബല സാഹചര്യങ്ങളിൽപ്പെട്ട ആളുകൾ, സ്വകാര്യമേഖല എന്നിവരുമായും നിതി ആയോഗ് ആശയവിനിമയം നടത്തിയിരുന്നു.
ഇന്ത്യയുടെ VNR റിപ്പോർട്ടിലേക്കുള്ള ലിങ്ക്:
1. https://sustainabledevelopment.un.org/content/documents/26281VNR_2020_India_Report.pdf
2. http://niti.gov.in/un-high-level-political-forum